**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 12 /08/2022**

 **Αριθμ. Πρωτ.: 14258**

Από το πρακτικό της αριθμ. 26ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης

 της Οικονομικής Επιτροπής Δήμου Λεβαδέων

**Αριθμός απόφασης : 236**

**Έγκριση πρόσληψης προσωπικού τεσσάρων (4) ατόμων, με σύμβαση ορισμένου χρόνου ειδικότητας ΥΕ Εργατών Γενικών Καθηκόντων, δίμηνης διάρκειας, για την αντιμετώπιση κατεπειγουσών εποχιακών και πρόσκαιρων αναγκών πυροπροστασίας του Δήμου Λεβαδέων.**

Στη Λιβαδειά σήμερα 11η Αυγούστου 2022 ημέρα Πέμπτη και, ώρα 14.00 συνεδρίασε κατεπειγόντως η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 13426/29-07-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα εννέα (9), ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης

2. Μητάς Αλέξανδρος ΟΥΔΕΙΣ

3. Καλογρηάς Αθανάσιος

4. Σαγιάνης Μιχαήλ

5. Μερτζάνης Κωνσταντίνος

6. Καπλάνης Κωνσταντίνος

7. Πούλος Ευάγγελος

8.Μπράλιος Νικόλαος

9.Καραμάνης Δημήτριος

 Ο Πρόεδρος της Οικονομικής Επιτροπής , γνωστοποίησε στα μέλη της ότι **το κατεπείγον** της συνεδρίασης -όπως αναγράφεται και στην πρόσκληση- έγκειται στο γεγονός ότι στα πλαίσια της θερινής περιόδου και των μέτρων πρόληψης για τις ανάγκες της πυρασφάλειας και την αποφυγή πυρκαγιών , προβάλλει επιτακτική η ανάγκη να γίνουν οι απαραίτητες εργασίες καθαρισμού σε δάση, περιαστικό πράσινο και κάθε χώρο πρασίνου του Δήμου Λεβαδέων .

 Ακολούθως ο Πρόεδρος κάλεσε τα μέλη να αποφασίσουν για το κατεπείγον της συνεδρίασης

 Με ομόφωνη απόφασή του το σώμα δέχθηκε το κατεπείγον της συνεδρίασης και την συζήτηση του θέματος της ημερήσιας διάταξης.

 Εισηγούμενος το μοναδικό θέμα της ημερήσιας διάταξης έθεσε υπόψη των μελών την με αριθ. πρωτ.. 13935/8-8-2022 εισήγηση της Δ/νσης Διοικητικών Υπηρεσιών του Δήμου Λεβαδέων στην οποία αναφέρονται :

Ισχύουσα Νομοθεσία
Στο άρθρο 206 του ν. 3584/07, όπως τροποποιήθηκε με την παρ. 2 του άρθρου 41 του Ν. 4325/2015 και την παρ. 2 του άρθρου 4 της Πράξης Νομοθ. Περιεχομένου (ΦΕΚ 102/26.08.2015 τεύχος Α’) και το άρθρο 116 του Ν.4547/2018, ορίζονται τα εξής:
«1. Ειδικά επιτρέπεται η πρόσληψη προσωπικού οποιασδήποτε ειδικότητας με σύμβαση εργασίας ορισμένου χρόνου από τους Ο.Τ.Α. για την αντιμετώπιση κατεπειγουσών εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο (2) μήνες μέσα σε συνολικό διάστημα δώδεκα (12) μηνών. Κατ' εξαίρεση, η πρόσληψη προσωπικού της ανωτέρω κατηγορίας που απασχολείται στις δημοτικές κατασκηνώσεις γίνεται με σύμβαση εργασίας ορισμένου χρόνου, της οποίας η διάρκεια δεν υπερβαίνει τους τρεις (3) μήνες σε συνολικό διάστημα δώδεκα (12) μηνών, και η
πρόσληψη προσωπικού που **απασχολείται στην πυρασφάλεια και τη ναυαγοσωστική κάλυψη των ακτών γίνεται με σύμβαση εργασίας ορισμένου χρόνου, της οποίας η διάρκεια δεν υπερβαίνει τους τέσσερις (4) μήνες σε συνολικό διάστημα δώδεκα (12) μηνών**. Ο υπολογισμός του δωδεκάμηνου γίνεται σύμφωνα με την παρ. 2 του άρθρου 21 του Ν.2738/1999 (Α' 180). Παράταση ή σύναψη νέας σύμβασης μέσα στο ανωτέρω δωδεκάμηνο διάστημα ή μετατροπή της σύμβασης σε αορίστου χρόνου είναι αυτοδικαίως άκυρες.
Για την κίνηση διαδικασιών πρόσληψης ή διορισμού μόνιμου προσωπικού, προσωπικού με σχέση εργασίας ιδιωτικού δικαίου αορίστου χρόνου, καθώς και προσωπικού με θητεία, με σύμβαση ορισμένου χρόνου ή μίσθωσης έργου ή οποιασδήποτε άλλης μορφής στους φορείς της παρ. 1 του άρθρου 14 του Ν.2190/1994 (Α' 28) απαιτείται προηγούμενη έγκριση της ΠΥΣ 33/2006 (Α' 280), **εξαιρουμένης** της πρόσληψης έκτακτου προσωπικού για την εκτέλεση έργων με αυτεπιστασία και των υδρονομέων άρδευσης,**καθώς και της πρόσληψης προσωπικού για την αντιμετώπιση κατεπειγουσών ή εποχικών ή πρόσκαιρων αναγκών** με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο ή κατ' εξαίρεση τους τρεις μήνες, μέσα σε συνολικό διάστημα δώδεκα μηνών στους φορείς της αυτοδιοίκησης σύμφωνα με τα οριζόμενα στο άρθρο 206 παρ. 1 του Ν.3584/2007, όπως ισχύει. (παρ. 20α του άρθρου 9 του ν. 4057/2012, όπως συμπληρώθηκε από την παρ 22 του άρθρου 12 του ν.4071/2012 και αντικαταστάθηκε με το άρθρο 41 παρ. 1α Ν. 4325/2015)
Με την παρ.3.i του άρθρου 186 του Ν.4635/19, όπως αντικαταστάθηκε με το άρθρο 49 του Ν.4674/20, η εξαίρεση από τη διαδικασία έγκρισης της ΠΥΣ 33/2006 (ΦΕΚ 280 Α') **παραμένει.**
Δεν υπάγονται στις διατάξεις των Μερών Β ́ και Γ ́ του Ν.4765/21:
ιε. Το προσωπικό που προσλαμβάνεται για αντιμετώπιση κατεπειγουσών ή εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο (2) μήνες μέσα σε συνολικό διάστημα δώδεκα (12) μηνών. (περίπτ.ιε' παρ.2 άρθρο 2 Ν.4765/21)

Ο υπολογισμός του δωδεκαμήνου γίνεται σύμφωνα με την παρ. 2 του άρθρου 38 του Ν.4765/21. (περίπτ.ιε'παρ.2 άρθρο 2 Ν.4765/21).
Παράταση ή σύναψη νέας σύμβασης μέσα στο ανωτέρω δωδεκάμηνο διάστημα ή μετατροπή της σύμβασης σε αορίστου χρόνου είναι **αυτοδικαίως άκυρες**. (άρθρο 206 παρ 1 του ν. 3584/07 όπως αντικαταστάθηκε με το άρθρο 41 παρ. 2 του Ν. 4325/2015 και συμπληρώθηκε από την παρ. 2 του άρθρου 4 της Πράξης Νομοθ. Περιεχομένου (ΦΕΚ 102/26.08.2015 τεύχος Α') η οποία κυρώθηκε με το άρθρο 9 του Ν.4350/15 και αντικαταστάθηκε από το άρθρο 116 του Ν. 4547/18) (περίπτ.ιε' παρ.2 άρθρο 2 Ν.4765/21).
Σύμφωνα με την περίπτ.δ της παρ.1 του άρθρου 72 του Ν.3852/10 όπως αντικαταστάθηκε από την παρ.1 του άρθρου 3 του Ν.4623/19 και την παρ.1 του άρθρου 40 του Ν.4735/20 και την παρ. 1 του άρθρου 38 του Ν.4795/21 , η Οικονομική Επιτροπή αποφασίζει και για την αναγκαιότητα πρόσληψης του προσωπικού των άρθρων 206, 209, 211 του ν. 3584/2007 και 36 του ν. 4765/2021.
Με το με αρ. πρωτ. 12679/20-7-2022 έγγραφό του ο Προϊστάμενος Διεύθυνσης Περιβάλλοντος
του Δήμου Λεβαδέων εισηγείται ότι για την αποτελεσματική αντιμετώπιση των κινδύνων ενόψει της θερινής περιόδου, προβάλλει επιτακτική η ανάγκη να γίνουν οι απαραίτητες εργασίες καθαρισμού και προστασίας για την πρόληψη και αποφυγή πυρκαγιών, σε δάση, περιαστικό πράσινο και κάθε χώρο πρασίνου.
Οι ανάγκες της προστασίας των περιαστικών δασών από τις πυρκαγιές είναι εποχιακές , πρόσκαιρες και περιοδικές και η συνολική τους διάρκεια δεν πρόκειται να ξεπεράσει τους τέσσερις (4) μήνες .
Επειδή το υπάρχον προσωπικό του Δήμου δεν επαρκεί για τις έκτακτες και αυξημένες ανάγκες του συγκεκριμένου τομέα, καθότι θα απαιτηθεί να γίνει το συντομότερο δυνατό μιας και ο καθαρισμός των περιοχών εκτείνεται σε μεγάλη έκταση, κρίνεται επιτακτική η ανάγκη πρόσληψης τεσσάρων (4) ατόμων,ειδικότητας ΥΕ Εργατών Γενικών Καθηκόντων, με σχέση εργασίας ιδιωτικού δικαίου ορισμένου χρόνου δίμηνης διάρκειας για τις εποχιακές και πρόσκαιρες ανάγκες της προστασίας των περιαστικών δασών από τις πυρκαγιές.
Κατόπιν τούτων καλείστε να αποφασίσετε:
Για την έγκριση πρόσληψης προσωπικού συνολικά τεσσάρων (4 ) ατόμων, με σύμβαση ορισμένου χρόνου, διάρκειας δύο (2) μηνών , για την αντιμετώπιση των εποχιακών και πρόσκαιρων αναγκών πυροπροστασίας του Δήμου, για τους λόγους που προαναφέρονται , και συγκεκριμένα :

|  |  |  |  |
| --- | --- | --- | --- |
| **α/α** | **ΕΙΔΙΚΟΤΗΤΑ** | **ΑΡΙΘΜΟΣ**  | **ΧΡΟΝΙΚΗ ΔΙΑΡΚΕΙΑ** |
| 1 | ΥΕ ΕΡΓΑΤΩΝ ΓΕΝΙΚΩΝΚΑΘΗΚΟΝΤΩΝ | 4 | 2 ΜΗΝΕΣ |

Η δαπάνη των αποδοχών των τεσσάρων (4 ) ατόμων ειδικότητας ΥΕ Εργατών Γενικών Καθη-κόντων, σύμφωνα με την αρ. πρωτ. 13805/4-8-2022 Βεβαίωση της Οικονομικής Υπηρεσίας , θα βαρύνει τους παρακάτω Κ.Α του προϋπολογισμού εξόδων του Δήμου οικ. έτους 2022 :

1. Κ.Α 35/6041 « Τακτικές αποδοχές έκτακτου προσωπικού» στο οποίο υπάρχει εγγεγραμμένη
πίστωση ύψους 42.280,00 ευρώ

2. Κ.Α 35/6054.001 « Εργοδοτικές εισφορές ΙΚΑ (ΕΦΚΑ) έκτακτου προσωπικού » , στον οποίο είναι εγγεγραμμένη πίστωση 10.354,00 ευρώ.

 **Η Οικονομική Επιτροπή λαμβάνοντας υπόψη :**

* τις διατάξεις της περίπτ.δ της παρ.1 του άρθρου 72 του Ν.3852/10 όπως αντικαταστάθηκε από την παρ.1 του άρθρου 3 του Ν.4623/19 και την παρ.1 του άρθρου 40 του Ν.4735/20 και την παρ. 1 του άρθρου 38 του Ν.4795/21
* Τις διατάξεις του άρθρου 206 του ν. 3584/07, όπως τροποποιήθηκε με την παρ. 2 του άρθρου 41 του Ν. 4325/2015 και την παρ. 2 του άρθρου 4 της Πράξης Νομοθ. Περιεχομένου (ΦΕΚ 102/26.08.2015 τεύχος Α’) και το άρθρο 116 του Ν.4547/2018,
* με αρ. πρωτ. 13935/08-8-2022 έγγραφο της Δ/νσης Διοικητικών Υπηρεσιών
* - Το υπ΄αριθμ. 12679/20-07-2022 έγγραφο του Προϊσταμένου της Δ/νσης Περιβάλλοντος του Δήμου Λεβαδέων
* -Την με αριθ. πρωτ. 13805/04-8-2022 Βεβαίωση της Οικονομικής Υπηρεσίας περί ύπαρξης πιστώσεων για τον συγκεκριμένο σκοπό στον προϋπολογισμό του Δήμου οικ. Έτους 2022
* Την μεταξύ των μελών συζήτηση σύμφωνα με τα πρακτικά
* Την ψήφο όλων των μελών της Οικονομικής Επιτροπής , όπως αυτή διατυπώθηκε και δηλώθηκε δια ζώσης στην τηλεδιάσκεψη.

**ΑΠΟΦΑΣΙΖΕΙ ΟΜΟΦΩΝΑ**

**Α. Εγκρίνει** την πρόσληψη προσωπικού ΤΕΣΣΑΡΩΝ (4) ατόμων, με σχέση εργασίας Ιδιωτικού Δικαίου Ορισμένου Χρόνου, χρονικής διάρκειας ΔΥΟ (2) μηνών, για την αντιμετώπιση των κατεπειγουσών εποχικών αναγκών στα πλαίσια της θερινής περιόδου και των μέτρων πρόληψης για τις ανάγκες πυρασφάλειας και την αποφυγή πυρκαγιών σε δάση, περιαστικό πράσινο και κάθε χώρο πρασίνου του Δήμου Λεβαδέων και συγκεκριμένα:

|  |  |  |  |
| --- | --- | --- | --- |
| **α/α** | **ΕΙΔΙΚΟΤΗΤΑ**  | **ΑΡΙΘΜΟΣ** | **ΧΡΟΝΙΚΗ ΔΙΑΡΚΕΙΑ** |
| 1 | ΥΕ ΕΡΓΑΤΩΝ ΓΕΝΙΚΩΝ ΚΑΘΗΚΟΝΤΩΝ | 4 | 2 ΜΗΝΕΣ  |

**Β**. **Η δαπάνη** των αποδοχών των προσληφθέντων θα βαρύνουν τους παρακάτω Κ.Α του προϋπολογισμού εξόδων οικονομικού έτους 2022:

|  |  |  |  |
| --- | --- | --- | --- |
| **Α/Α** | **Κ.Α** | **ΠΕΡΙΓΡΑΦΗ ΚΩΔΙΚΟΥ**  | **ΕΓΓΕΓΡΑΜΜΕΝΗ ΠΙΣΤΩΣΗ** |
| 1 | 35/6041 |  Τακτικές αποδοχές έκτακτου προσωπικού | 42.280,00 € |
| 2 | 35/6054.001 |  Εργοδοτικές εισφορές ΙΚΑ (ΕΦΚΑ) έκτακτου προσωπικού προσωπικού»  | 10.354,00 00 € |

**Η απόφαση πήρε αριθμό 236/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΠΙΣΤΟ ΑΠΟΣΠΑΣΜΑ

 Λιβαδειά 12 -08-2022

 Ο ΠΡΟΕΔΡΟΣ

 **ΤΑ ΜΕΛΗ**

1. Μητάς Αλέξανδρος

2. Καλογρηάς Αθανάσιος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6.Πούλος Ευάγγελος

6.Μπράλιος Νικόλαος

7.Καραμάνης Δημήτριος